《题兰为司寇何公》
明代·李东阳

楚泽有幽兰，名高百花选。孤根托地灵，芳心应时展。

阳和一披拂，春色无深浅。清风遍六合，孰谓知者鲜。

援琴思昔人，古意嗟已缅。层厓数枝竹，意若相慰勉。

秾华须却避，荆棘行当剪。幸此挹馀芬，披图漫舒卷。

作者简介：李东阳（1447年－1516年），字宾之，号西涯，谥文正，明朝中叶重臣，文学家，书法家，茶陵诗派的核心人物。湖广长沙府茶陵州（今湖南茶陵）人，寄籍京师（今北京市）。天顺八年进士，授编修，累迁侍讲学士，充东宫讲官，弘治八年以礼部侍郎兼文渊阁大学士，直内阁，预机务。立朝五十年，柄国十八载，清节不渝。文章典雅流丽，工篆隶书。有《怀麓堂集》、《怀麓堂诗话》、《燕对录》。